CELEX: 32015D0956
Language: da
Date: 2015-06-17 00:00:00
Title: Den Udenrigs- og Sikkerhedspolitiske Komités afgørelse (FUSP) 2015/956 af 17. juni 2015 om nedsættelse af bidragyderkomitéen for Den Europæiske Unions rådgivende mission om reform af den civile sikkerhedssektor Ukraine (EUAM Ukraine) (EUAM Ukraine/1/2015)

20.6.2015   
            
            
               DA
            
            
               Den Europæiske Unions Tidende
            
            
               L 156/21
            
         DEN UDENRIGS- OG SIKKERHEDSPOLITISKE KOMITÉS AFGØRELSE (FUSP) 2015/956
   af 17. juni 2015
   om nedsættelse af bidragyderkomitéen for Den Europæiske Unions rådgivende mission om reform af den civile sikkerhedssektor Ukraine (EUAM Ukraine) (EUAM Ukraine/1/2015)
   DEN UDENRIGS- OG SIKKERHEDSPOLITISKE KOMITÉ HAR —
   under henvisning til traktaten om Den Europæiske Union, særlig artikel 38, stk. 3,
   under henvisning til Rådets afgørelse 2014/486/FUSP af 22. juli 2014 om Den Europæiske Unions rådgivende mission om reform af den civile sikkerhedssektor Ukraine (EUAM Ukraine) (1), særlig artikel 10, og
   ud fra følgende betragtninger:
   
               (1)
            
            
               I henhold til artikel 10, stk. 3, i Rådets afgørelse 2014/486/FUSP bemyndigede Rådet Den Udenrigs- og Sikkerhedspolitiske Komité (»PSC«) til at træffe de relevante afgørelser om nedsættelse af en bidragyderkomité for Den Europæiske Unions rådgivende mission om reform af den civile sikkerhedssektor Ukraine (EUAM Ukraine).
            
         
               (2)
            
            
               Konklusionerne fra Det Europæiske Råds møde i Göteborg den 15. og 16. juni 2001 fastlagde vejledende principper og ordninger for tredjelandes bidrag til politimissioner. Rådet godkendte den 10. december 2002 dokumentet med titlen »Konsultation af og bestemmelser for bidrag fra ikke-EU-stater til EU's civile krisestyringsoperationer«, som yderligere udbyggede ordningerne for tredjelandes deltagelse i civile krisestyringsoperationer, herunder nedsættelse af en bidragyderkomité.
            
         
               (3)
            
            
               Bidragyderkomitéen bør være et forum for drøftelse af alle problemer vedrørende ledelsen af EUAM Ukraine med de bidragydende tredjelande. PSC, der udøver den politiske kontrol med og strategiske ledelse af EUAM Ukraine, bør tage hensyn til bidragyderkomitéens synspunkter —
            
         VEDTAGET DENNE AFGØRELSE:
   Artikel 1
   Nedsættelse og mandat
   1.   Der nedsættes herved en bidragyderkomité for Den Europæiske Unions rådgivende mission om reform af den civile sikkerhedssektor Ukraine (EUAM Ukraine).
   2.   Bidragyderkomitéens mandat er fastlagt i dokumentet med titlen »Konsultation af og bestemmelser for bidrag fra ikke-EU-stater til EU's civile krisestyringsoperationer«.
   Artikel 2
   Sammensætning
   1.   Bidragyderkomitéen sammensættes af følgende medlemmer:
   
               —
            
            
               repræsentanter for alle medlemsstater, og
            
         
               —
            
            
               repræsentanter for de tredjelande, der deltager i missionen, og som yder bidrag.
            
         2.   En repræsentant for Europa-Kommissionen kan også deltage i bidragyderkomitéens møder.
   Artikel 3
   Oplysninger fra missionschefen
   Bidragyderkomitéen modtager regelmæssigt oplysninger fra missionschefen.
   Artikel 4
   Formand
   Bidragyderkomitéen ledes af Unionens højtstående repræsentant for udenrigsanliggender og sikkerhedspolitik eller af dennes repræsentant.
   Artikel 5
   Møder
   1.   Formanden indkalder regelmæssigt til møde i bidragyderkomitéen. Hvis omstændighederne kræver det, kan der indkaldes til hastemøder på formandens initiativ eller efter anmodning fra et medlem.
   2.   Formanden udsender inden mødet en foreløbig dagsorden og dokumenter af relevans for mødet. Formanden har ansvaret for at orientere PSC om resultatet af bidragyderkomitéens drøftelser.
   Artikel 6
   Tavshedspligt
   1.   I overensstemmelse med Rådets afgørelse 2013/488/EU (2) finder sikkerhedsforskrifterne fastsat i nævnte afgørelse anvendelse på møder og drøftelser i bidragyderkomitéen. Repræsentanter i bidragyderkomitéen skal navnlig have den fornødne sikkerhedsgodkendelse.
   2.   Bidragyderkomitéens drøftelser er undergivet tavshedspligt, medmindre bidragyderkomitéen med enstemmighed træffer anden bestemmelse.
   Artikel 7
   Ikrafttræden
   Denne afgørelse træder i kraft på dagen for vedtagelsen.
   
      Udfærdiget i Bruxelles, den 17. juni 2015.
      
         
            På Den Udenrigs- og Sikkerhedspolitiske Komités vegne
         
         W. STEVENS
         
            Formand
         
      
   
   
      (1)  EUT L 217 af 23.7.2014, s. 42.
   
      (2)  Rådets afgørelse 2013/488/EU af 23. september 2013 om reglerne for sikkerhedsbeskyttelse af EU's klassificerede informationer (EUT L 274 af 15.10.2013, s. 1).